CELEX: C2005/205/16
Language: lv
Date: 2005-08-20 00:00:00
Title: Lieta C-244/05: Lūgums sniegt prejudiciālu nolēmumu — izteikts ar Bayerischer Verwaltungsgerichtshof2005. gada 19. aprīļa lēmumu lietā Bund Naturschutz in Bayern e.V. und andere pret Freistaat Bayern

20.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 205/8
            
         Lūgums sniegt prejudiciālu nolēmumu — izteikts ar Bayerischer Verwaltungsgerichtshof 2005. gada 19. aprīļa lēmumu lietā Bund Naturschutz in Bayern e.V. und andere pret Freistaat Bayern
   
   (Lieta C-244/05)
   (2005/C 205/16)
   tiesvedības valoda — vācu
   Eiropas Kopienu Tiesā izskatīšanai ir iesniegts Bayerischer Verwaltungsgerichtshof (Bavārijas Administratīvā tiesa) lūgums sniegt prejudiciālu nolēmumu, kas izteikts ar 2005. gada 19. aprīļa lēmumu lietā Bund Naturschutz in Bayern e.V. und andere pret Freistaat Bayern un kas Tiesā reģistrēts 2005. gada 7. jūnijā.
   
      Bayerischer Verwaltungsgerichtshof lūdz Tiesu lemt par šādiem jautājumiem:
   
               1.
            
            
               Kāda aizsardzības sistēma ir vajadzīga atbilstoši Direktīvas 92/43/EEK (1) 3. panta 1. punktam saistībā ar minētās Direktīvas [preambulas] sesto apsvērumu, ņemot vērā EK līguma 10. panta otrajā daļā paredzēto aizliegumu traucēt Līguma mērķu sasniegšanu (1957. gada 25. marta Eiropas Kopienas dibināšanas līgums, kurā jaunākie grozījumi izdarīti ar 2003. gada 16. aprīļa Līgumu par pievienošanos Eiropas Savienībai), un saistībā ar Eiropas Kopienu Tiesas 2005. gada 13. janvāra spriedumu lietā C-117/03 — attiecībā uz teritorijām, jo īpaši ar prioritāriem dabisko dzīvotņu veidiem un/vai ar prioritārām sugām, ko var noteikt par Kopienā nozīmīgām teritorijām, pirms tās tiek iekļautas Kopienā nozīmīgu teritoriju sarakstā, ko Komisija pieņem Direktīvas 21. pantā paredzētajā kārtībā?
            
         
               2.
            
            
               Kā tiek ietekmēta šī aizsardzības sistēma, ja minētās teritorijas ir iekļautas valsts piedāvātajā teritoriju sarakstā, kas iesniegts Komisijai saskaņā ar Direktīvas 92/43/EEK 4. panta 1. punktu?
            
         
               3.
            
            
               Vai valsts aizsardzības sistēma atbilstoši Bayerisches Naturschutzgesetz (Bavārijas dabas aizsardzības likuma) 48. panta 2. punktam ir pietiekama attiecībā uz minētajām teritorijām, lai izpildītu Kopienas tiesību normu prasības atbilstoši Direktīvas 92/43/EEK 3. panta 1. punktam saistībā ar minētās Direktīvas [preambulas] sesto apsvērumu, ņemot vērā EK līguma 10. panta otrajā daļā paredzēto aizliegumu traucēt Līguma mērķu sasniegšanu?
            
         
      (1)  OV L 206, 7. lpp.